Αλβέρτος της Σαξονίας-Κόμπουρκ & Γκότα

Γέννηση

Ο Αλβέρτος γεννήθηκε στις 26 Αυγούστου 1819 στο κάστρο Ρόζεναου, Κόμπουργκ, Σαξονίας-Κόμπουργκ και Ζάαλφελντ, στη Γερμανία. Γιος του Ερνέστου Α΄ δούκα της Σαξονίας-Κόμπουργκ και Γκότα και της πρώτης συζύγου του Λουίζας των Βέττιν, κόρης του Αυγούστου δούκα της Σαξονίας-Γκότα και Άλτενμπουρκ.
Ο Αλβέρτος βαφτίστηκε σε Λουθηρανική Ευαγγελική Εκκλησία στις 19 Σεπτεμβρίου 1819 στην Μαρμάρινη Αίθουσα του κάστρου Ρόζεναου με νερό που λαμβάνεται από τον τοπικό ποταμό, Ιτζ.
Ανάδοχοί του ήταν: η Αυγούστα, χήρα δούκισσα της Σαξονίας-Κόμπουργκ και Ζάαλφελντ (γιαγιά από την πλευρά του πατέρα), ο Αύγουστος, δούκας της Σαξονίας-Γκότα-Άλτενμπουργκ (παππούς από την πλευρά της μητέρας), ο Φραγκίσκος Β´ της Αυστρίας, ο Αλβέρτος, δούκας του Τέσεν και ο Εμμανουήλ, κόμης του Μένσντορφ-Πουγί.

Γάμος

Από το 1836 η ιδέα του γάμου μεταξύ του Αλβέρτου και της εξαδέλφης του Βικτωρίας ήταν μια σκέψη στο νου του φιλόδοξου θείου τους, Λεοπόλδου. Εκείνη τη στιγμή η Βικτωρία ήταν η διάδοχος του βρετανικού θρόνου, καθώς ο πατέρας της, Εδουάρδος Αύγουστος, Δούκας του Κεντ και του Στράδερν, τέταρτος γιος του βασιλιά Γεωργίου Γ΄, είχε πεθάνει όταν η Βικτωρία ήταν μωρό, και ο ηλικιωμένος θείος της, βασιλιάς Γουλιέλμος Δ΄, δεν είχε νόμιμα παιδιά.
Ο Λεοπόλδος κανόνισε με την αδελφή του, Βικτωρία (μητέρα της Βικτωρίας), να καλέσει τον αδελφό τους, Ερνέστο, δούκα της Σαξονίας-Κόμπουρκ και Γκότα και τους γιους του να την επισκεφθούν τον Μάιο του 1836, με σκοπό να συναντήσει την Βικτωρία. Ο Γουλιέλμος Δ΄ ωστόσο απέρριψε να δεχτεί οποιοδήποτε μέλος από τους Κόμπουργκ και αντ' αυτού ευνόησε τον πρίγκιπα Αλέξανδρο, δευτερότοκο γιο του πρίγκιπα της Οράγγης.
Η Βικτωρία γνώριζε καλά τα διάφορα σχέδια περί γάμου και αξιολογούσε με κριτική την παρέλαση των υποψηφίων πριγκίπων. Έγραφε: «Ο Αλβέρτος είναι πολύ όμορφος. Τα μαλλιά του είναι περίπου το ίδιο χρώμα με το δικό μου. Τα μάτια του είναι μεγάλα και μπλε, και έχει μια όμορφη μύτη και ένα πολύ γλυκό στόμα με ωραία δόντια, αλλά η γοητεία της όψης του είναι η έκφρασή του, η οποία είναι πιο ευχάριστη.» Τον Αλέξανδρο, από την άλλη πλευρά, τον περιέγραψε ως "πολύ απλό".
Η Βικτωρία έγραψε στον θείο της Λεοπόλδο για να τον ευχαριστήσει «για την προοπτική μιας μεγάλης ευτυχίας που συνέβαλες να της δώσεις, στο πρόσωπο του αγαπητού Αλβέρτου... Κατέχει κάθε ποιότητα, που θα μπορούσε να είναι επιθυμητή και να καταστεί μία απόλυτη ευχαρίστηση.» Η Βικτωρία ανέβηκε στο θρόνο σε ηλικία μόλις δεκαοκτώ ετών, στις 20 Ιουνίου 1837.
Ο Αλβέρτος επέστρεψε στο Ηνωμένο Βασίλειο μαζί με τον Ερνέστο, τον Οκτώβριο του 1839 για να επισκεφθεί τη βασίλισσα, με σκοπό την ανακοίνωση του γάμου. Ο Αλβέρτος και η Βικτωρία είχαν αμοιβαία αγάπη και η βασίλισσα πρότεινε να αρραβωνιαστούν στις 15 Οκτωβρίου 1839. Η πρόθεση της Βικτωρίας να παντρευτεί ανακηρύχθηκε επισήμως από Συμβούλιο της Επικρατείας στις 23 Νοεμβρίου, και το ζευγάρι παντρεύτηκε στις 10 του Φεβρουαρίου του 1840 στο Βασιλικό Παρεκκλήσιο του Ανακτόρου του Αγίου Ιακώβου. Λίγο πριν το γάμο ο Αλβέρτος πολιτογραφήθηκε με νόμο του Κοινοβουλίου, και του χορηγήθηκε η προσφώνηση Αυτού Βασιλική Υψηλότητα με διάταγμα του Συμβουλίου.

Θάνατος

Ο Αλβέρτος ήταν σοβαρά άρρωστος με κράμπες στο στομάχι τον Αύγουστο του 1859. Τον Μάρτιο του 1861 η μητέρα της Βικτωρίας και θεία του Αλβέρτου, δούκισσα του Κεντ, πέθανε και η Βικτωρία είχε πληγεί από την οδύνη. Ο Αλβέρτος ανέλαβε τα περισσότερα από τα καθήκοντα της βασίλισσας, παρά το γεγονός ότι ο ίδιος ήταν άρρωστος με χρόνια προβλήματα στο στομάχι. 
Τον Νοέμβριο του ίδιου έτους η Βικτωρία και ο Αλβέρτος επέστρεψαν στο Ουίνσδορ, και ο πρίγκιπας της Ουαλίας είχε επιστρέψει στο Κέιμπριτζ, όπου ήταν μαθητής. Δύο από τα ξαδέρφια του Αλβέρτου, ο βασιλιάς Πέτρος Ε΄ της Πορτογαλίας και ο πρίγκιπας Φερδινάνδος της Πορτογαλίας, πέθαναν από τυφοειδή πυρετό. Εκτός από αυτή την είδηση, ο Αλβέρτος πληροφορήθηκε τα κουτσομπολιά που ακουγόντουσαν σε κλαμπ κυρίων και το ξένο τύπο ότι ο πρίγκιπας της Ουαλίας ήταν ακόμα σε σχέση με την Νέλλι Κλίφντεν, μια νεαρή Ιρλανδέζα ηθοποιό. Ο Αλβέρτος και η Βικτωρία ήταν τρομοκρατημένοι από την αδιακρισία του γιου τους, και φοβήθηκαν εκβιασμό, σκάνδαλο ή και εγκυμοσύνη. Αν και ο Αλβέρτος ήταν άρρωστος, ταξίδεψε στο Κέιμπριτζ για να δει τον πρίγκιπα της Ουαλίας στις 25 Νοεμβρίου για να συζητήσουν την υπόθεσή του.
Στην τελευταίες εβδομάδες του ο Αλβέρτος υπέφερε από πόνους στην πλάτη και τα πόδια. Στις 9 Δεκεμβρίου ένας από τους γιατρούς του Αλβέρτου, ο Γουιλίαμ Τζέννερ, διέγνωσε τυφοειδή πυρετό. Ο Αλβέρτος πέθανε στις 22:50 μ.μ. στις 14 Δεκεμβρίου 1861 στο μπλε δωμάτιο του Κάστρου Ουίνδσορ, παρουσία της βασίλισσας και πέντε από τα εννέα παιδιά τους.
Η σύγχρονη διάγνωση ήταν τυφοειδής πυρετός, αλλά σύγχρονοι συγγραφείς έχουν επισημάνει ότι ο Αλβέρτος ήταν άρρωστος για τουλάχιστον δύο χρόνια πριν από το θάνατό του, το οποίο μπορεί να σημαίνει ότι μια χρόνια ασθένεια, όπως η νόσος του Crohn, νεφρική ανεπάρκεια, ή κοιλιακός καρκίνος, ήταν η αιτία του θανάτου.